CELEX: 32015D2443
Language: el
Date: 2015-12-11 00:00:00
Title: Απόφαση (EE) 2015/2443 του Συμβουλίου, της 11ης Δεκεμβρίου 2015, σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης το οποίο συστάθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά τον τίτλο V της εν λόγω συμφωνίας σύνδεσης

23.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/56
            
         ΑΠΌΦΑΣΗ (EE) 2015/2443 ΤΟΥ ΣΥΜΒΟΥΛΊΟΥ
   της 11ης Δεκεμβρίου 2015
   σχετικά με τη θέση που θα ληφθεί εξ ονόματος της Ευρωπαϊκής Ένωσης στο πλαίσιο του συμβουλίου σύνδεσης το οποίο συστάθηκε με τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά τον τίτλο V της εν λόγω συμφωνίας σύνδεσης
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο 464 παράγραφοι 3 και 4 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1), («η συμφωνία») προβλέπει την προσωρινή εν μέρει εφαρμογή της συμφωνίας.
            
         
               (2)
            
            
               Το άρθρο 3 της απόφασης 2014/492/ΕΕ του Συμβουλίου (2) ορίζει τα μέρη της συμφωνίας που πρόκειται να εφαρμοστούν προσωρινά.
            
         
               (3)
            
            
               Το άρθρο 462 της συμφωνίας προβλέπει ότι η εφαρμογή του τίτλου V («Εμπόριο και συναφή με το εμπόριο θέματα») της συμφωνίας, σε σχέση με τις περιοχές της Δημοκρατίας της Μολδαβίας επί των οποίων η κυβέρνηση της Δημοκρατίας της Μολδαβίας δεν ασκεί αποτελεσματικό έλεγχο, πρόκειται να αρχίσει αφότου η Δημοκρατία της Μολδαβίας διασφαλίσει την πλήρη εφαρμογή και επιβολή του τίτλου V της συμφωνίας σε ολόκληρη την επικράτειά της.
            
         
               (4)
            
            
               Το άρθρο 462 της συμφωνίας προβλέπει επίσης ότι το συμβούλιο σύνδεσης πρόκειται να εκδώσει απόφαση σχετικά με τον χρόνο της πλήρους εφαρμογής και επιβολής του τίτλου V της συμφωνίας σε ολόκληρη την επικράτεια της Δημοκρατίας της Μολδαβίας.
            
         
               (5)
            
            
               Η Δημοκρατία της Μολδαβίας γνωστοποίησε στην Ευρωπαϊκή Επιτροπή ότι θα είναι σε θέση να εξασφαλίσει την πλήρη εφαρμογή και επιβολή του τίτλου V της συμφωνίας σε ολόκληρη την επικράτειά της από την 1η Ιανουαρίου 2016.
            
         
               (6)
            
            
               Είναι απαραίτητο να παρακολουθείται και να επανεξετάζεται τακτικά η εφαρμογή του τίτλου V της συμφωνίας σε ολόκληρη την επικράτεια της Δημοκρατίας της Μολδαβίας.
            
         
               (7)
            
            
               Ως εκ τούτου, είναι σκόπιμο να καθοριστεί η θέση της Ένωσης όσον αφορά την εφαρμογή του τίτλου V της συμφωνίας σε ολόκληρη την επικράτεια της Δημοκρατίας της Μολδαβίας,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Η θέση που πρέπει να λάβει η Ένωση στο πλαίσιο του Συμβουλίου Σύνδεσης το οποίο συστάθηκε δυνάμει του άρθρου 434 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, όσον αφορά την πλήρη εφαρμογή και επιβολή του τίτλου V της συμφωνίας («Εμπόριο και συναφή με το εμπόριο θέματα») σε ολόκληρη την επικράτεια της Δημοκρατίας της Μολδαβίας βασίζεται στο σχέδιο απόφασης του συμβουλίου σύνδεσης, το οποίο επισυνάπτεται στην παρούσα απόφαση.
   2.   Οι εκπρόσωποι της Ένωσης στο συμβούλιο σύνδεσης ενδέχεται να δεχθούν ήσσονος σημασίας διορθώσεις τεχνικού χαρακτήρα στο σχέδιο απόφασης χωρίς περαιτέρω απόφαση του Συμβουλίου.
   Άρθρο 2
   Εντός οκτώ μηνών από την έναρξη ισχύος της παρούσας απόφασης και εν συνεχεία μία φορά κατ' έτος η Ευρωπαϊκή Επιτροπή υποβάλλει στο Συμβούλιο έκθεση σχετικά με την εφαρμογή του τίτλου V της συμφωνίας σε ολόκληρη την επικράτεια της Δημοκρατίας της Μολδαβίας. Στην περίπτωση που η Δημοκρατία της Μολδαβίας δεν εξασφαλίζει πλέον την πλήρη εφαρμογή και εκτέλεση του τίτλου V της συμφωνίας όσον αφορά τις περιοχές της Δημοκρατίας της Μολδαβίας επί των οποίων δεν ασκεί αποτελεσματικό έλεγχο, οι εκπρόσωποι της Ένωσης στο συμβούλιο σύνδεσης δύνανται, δυνάμει απόφασης που θα ληφθεί σύμφωνα με το άρθρο 218 παράγραφος 9 της Συνθήκης, να ζητήσουν από το συμβούλιο σύνδεσης να επανεξετάσει τη συνέχιση της εφαρμογής του τίτλου V της συμφωνίας στις εν λόγω περιοχές.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 11 Δεκεμβρίου 2015.
      
         
            Για το Συμβούλιο
         
         
            Ο Πρόεδρος
         
         F. BAUSCH
      
   
   
      (1)  ΕΕ L 260 της 30.8.2014, σ. 4.
   
      (2)  Απόφαση 2014/492/ΕΕ του Συμβουλίου, της 16ης Ιουνίου 2014, για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (ΕΕ L 260 της 30.8.2014, σ. 1).
   
      ΣΧΕΔΙΟ
      ΑΠΟΦΑΣΗ αριθ. 1/2015 ΤΟΥ ΣΥΜΒΟΥΛΙΟΥ ΣΥΝΔΕΣΗΣ ΕΕ-ΔΗΜΟΚΡΑΤΙΑΣ ΤΗΣ ΜΟΛΔΑΒΙΑΣ
      της … 2015
      σχετικά με την εφαρμογή του τίτλου V της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, σε ολόκληρη την επικράτεια της Δημοκρατίας της Μολδαβίας,
      ΤΟ ΣΥΜΒΟΥΛΙΟ ΣΥΝΔΕΣΗΣ,
      Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1) και ιδίως το άρθρο 462,
      Εκτιμώντας τα ακόλουθα:
      
                  (1)
               
               
                  Δυνάμει του άρθρου 464 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («η συμφωνία»), ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
               
            
                  (2)
               
               
                  Η Δημοκρατία της Μολδαβίας έχει γνωστοποιήσει στην Ευρωπαϊκή Επιτροπή ότι θα είναι σε θέση να εξασφαλίσει την πλήρη εφαρμογή και επιβολή του τίτλου V («Εμπόριο και συναφή με το εμπόριο θέματα») της συμφωνίας σε ολόκληρη την επικράτειά της από την 1η Ιανουαρίου 2016.
               
            
                  (3)
               
               
                  Είναι σκόπιμο το Συμβούλιο Σύνδεσης να επανεξετάζει τακτικά την εφαρμογή του τίτλου V («Εμπόριο και συναφή με το εμπόριο θέματα») της συμφωνίας στο σύνολο της επικράτειας της Δημοκρατίας της Μολδαβίας.
               
            
                  (4)
               
               
                  Είναι σκόπιμο η επιτροπή σύνδεσης στη σύνθεσή της για τα εμπορικά θέματα να παρακολουθεί την εφαρμογή του τίτλου V («Εμπόριο και συναφή με το εμπόριο θέματα») της συμφωνίας στο σύνολο της επικράτειας της Δημοκρατίας της Μολδαβίας και να υποβάλλει τακτικά εκθέσεις προς το Συμβούλιο Σύνδεσης,
               
            ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
      Άρθρο 1
      1.   Ο τίτλος V («Εμπόριο και συναφή με το εμπόριο θέματα») της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, θα εφαρμόζεται στο σύνολο της επικράτειας της Δημοκρατίας της Μολδαβίας από την 1η Ιανουαρίου 2016.
      2.   Το Συμβούλιο Σύνδεσης θα επανεξετάζει την εφαρμογή του τίτλου V («Εμπόριο και συναφή με το εμπόριο θέματα») της συμφωνίας στο σύνολο της επικράτειας της Δημοκρατίας της Μολδαβίας εντός 10 μηνών από την έκδοση της παρούσας απόφασης και στη συνέχεια μία φορά κατ' έτος.
      3.   Η επιτροπή σύνδεσης στη σύνθεσή της για τα εμπορικά θέματα θα παρακολουθεί την εφαρμογή του τίτλου V («Εμπόριο και συναφή με το εμπόριο θέματα») της συμφωνίας, όπως αναφέρεται στην παράγραφο 1. Θα υποβάλλει έκθεση προς το Συμβούλιο Σύνδεσης μία φορά κατ' έτος και όπως απαιτούν οι περιστάσεις.
      4.   Ο τίτλος VII («Θεσμικές, γενικές και τελικές διατάξεις») της συμφωνίας θα εφαρμόζεται στο βαθμό που θα εφαρμόζεται και ο τίτλος V («Εμπόριο και συναφή με το εμπόριο θέματα») της συμφωνίας και σε συνδυασμό με αυτόν.
      Άρθρο 2
      Η παρούσα απόφαση αρχίζει να ισχύει την ημερομηνία της έκδοσής της.
      
         Έγινε στ …,
         
            
               Για το Συμβούλιο Σύνδεσης
            
            
               Ο Πρόεδρος
            
         
      
      
         (1)  ΕΕ L 260 της 30.8.2014, σ. 4.